b'\n_START_ARTICLE_\nPablo Garc\xc3\xada Baena\n_START_SECTION_\nBiografia\n_START_PARAGRAPH_\nNascut el 29 de juny de 1923 a la ciutat de C\xc3\xb2rdova va assistir de nen al col\xc2\xb7legi Hermanos L\xc3\xb3pez Di\xc3\xa9guez i va cursar el batxillerat al col\xc2\xb7legi Franc\xc3\xa8s, amb els Germans Maristes i al col\xc2\xb7legi de l\'Assumpci\xc3\xb3. Va estudiar pintura i hist\xc3\xb2ria de l\'art a l\'Escola d\'Arts i Oficis de C\xc3\xb2rdova, on va fer amistat amb el pintor Gin\xc3\xa9s Li\xc3\xa9bana. _NEWLINE_Comen\xc3\xa7\xc3\xa0 a freq\xc3\xbcentar la Biblioteca Provincial, on coneix al tamb\xc3\xa9 poeta Juan Bernier, que el va fer descobrir les lectures de Marcel Proust, Juan Ram\xc3\xb3n Jim\xc3\xa9nez, Pedro Salinas, Jorge Guill\xc3\xa9n i sobretot Luis Cernuda. Comen\xc3\xa7\xc3\xa0 a publicar en la premsa local amb poemes i dibuixos, firmats sovint amb una \xc3\xbanica "I maj\xc3\xbascula" o amb el pseud\xc3\xb2nim Luis de C\xc3\xa1rdenas, a les revistes Caracola, en El Espa\xc3\xb1ol i en La Estafeta Literaria. _NEWLINE_El 1942 va estrenar a C\xc3\xb2rdova una versi\xc3\xb3 teatral sobre quatre poemes de Sant Joan de la Creu. Remor oculta, ela seu primer recull de poemes, va apar\xc3\xa8ixer en la revista Fantas\xc3\xada el gener de 1946. El 1947 ell i el seu amic Ricardo Molina van conc\xc3\xb3rrer al Premi Adon\xc3\xa1is de poesia, sense \xc3\xa8xit, per la qual cosa van decidir crear la seva pr\xc3\xb2pia revista juntament amb els poetes Juan Bernier, Julio Augmenti i Mario L\xc3\xb3pez i els pintors Miguel del Moral i Gin\xc3\xa9s Li\xc3\xa9bana: C\xc3\xa1ntico (C\xc3\xb2rdova, 1947-1949 i 1954-1957), que ser\xc3\xa0 una de les m\xc3\xa9s importants de la Postguerra espanyola. Aquests autors seran coneguts des de llavors com a Grupo C\xc3\xa1ntico. _NEWLINE_C\xc3\xa1ntico reivindicava una major exig\xc3\xa8ncia formal i est\xc3\xa8tica i una major sensualitat, i enlla\xc3\xa7ava amb la poesia de la Generaci\xc3\xb3 del 27, especialment amb Luis Cernuda; barroca, exaltada i vitalista, la seva poesia va influir entre les generacions m\xc3\xa9s joves servint de pont entre els Nov\xc3\xadsimos i la Generaci\xc3\xb3 del 27. Entre \xc3\x93leo, de 1958, i Almoneda, de 1971, va sostenir un llarg silenci po\xc3\xa8tic, trencat ja definitivament despr\xc3\xa9s d\'aquest \xc3\xbaltim llibre. \xc3\x89s col\xc2\xb7laborador de diferents diaris nacionals i realitza lectures i confer\xc3\xa8ncies en els centres culturals espanyols. _NEWLINE_El 1984 va rebre el Premi Pr\xc3\xadncep d\'Ast\xc3\xbaries de les Lletres per la seva perseveran\xc3\xa7a en el cultiu d\'una actitud est\xc3\xa8tica independent i per la seva influ\xc3\xa8ncia en els nous corrents de la poesia espanyola._NEWLINE_Actualment \xc3\xa9s membre de la Comissi\xc3\xb3 Assessora del Centre Andal\xc3\xbas de les Lletres del que \xc3\xa9s director. La seva poesia posse\xc3\xafx un accent gongor\xc3\xa0 i sensualitat, i inclou la tem\xc3\xa0tica religiosa dels ritus i les processons.'